"Ons het geen ander keuse nie," het Els, besturende direkteur en mede-eienaar van die hotel, Dinsdagoggend gesê terwyl hy vir die afslaer gewag het wat die hotel ter voorbereiding van die veiling sou besoek.
In antwoord op 'n vraag oor die toekoms van besighede en toerisme in Oudtshoorn vir 2021, sê Els: "Ons sal ons manier van besigheid doen heeltemal moet aanpas. Besighede sal moet leer om baie slim te boks as hulle hierdie geveg wil oorleef."
Hy sê dit is buitensporig duur om 'n onderneming in die gasvryheidsbedryf in Oudtshoorn winsgewend te bestuur.
Die koste om 'n hotel in Oudtshoorn te bedryf is uit verhouding ook duurder as ander plekke as gevolg van die hoë tariewe en belasting wat ons betaal," sê hy en voeg ook by dat die gedurige konflik en politiekery in die munisipaliteit die kwessie vererger.